Mladi kreiraju!

***Poziv mladima***

Pozivamo zainteresirane mlade, s područja Rijeke i riječkog prstena, u dobi do 30 godina, da se uključe i sudjeluju u programu ***Mladi kreiraju***. Cilj je ovog događanja **potaknuti dijalog među mladima i predstavnicima ustanova i organizacija koje u svom radu pružaju podršku, nude usluge i/ili provode aktivnosti** namijenjene upravo mladima.

Nudimo vam priliku, da u razgovoru s predstavnicima Grada Rijeke, predstavnicima Koordinacije savjeta mladih na području PGŽ te osobama koje rade s mladima dobijete odgovore na pitanja gdje i **kako se možete aktivno i besplatno uključiti u područja koja vas zanimaju** kao i **doprinijeti svojim idejama i prijedlozima** unaprjeđenju aktivnosti koje se trenutno nude mladima u našoj zajednici.

Još nam je važnije da nam pomognete čuti **vaše potrebe** ili saznati **prepreke s kojima se susrećete** tijekom ovog, za sve nas, izazovnog razdoblja zbog cjelokupne epidemiološke situacije s korona virusom, upravo kako bi mogli skrojiti i ponuditi kvalitetnije i smislenije usluge i aktivnosti za mlade.

Druženje i raspravu **organizira Grad Rijeka**, u okviru projekta **LoCall For YOUth – lokalno za mlade**, koji se provodi kroz **Erasmus + program**, u suradnji s partnerima u projektu **Dom mladih Rijeka, Centar tehničke kulture Rijeka, Udruga Delta i Udruga gradova RH**.

Program možete pronaći u privitku, a svoj **dolazak potrebno je potvrditi, najkasnije do utorka 23.6.2020.** na poveznici [ovdje](https://forms.gle/NGyh21oz5tuzbBUK9).

Vidimo se **25.6.2020. u 9 h**, u **Centru tehničke kulture Rijeka** i veselimo se susretu! :)



|  |
| --- |
| **Centar tehničke kulture Rijeka****Školjić 6, prizemlje: Edukacijsko – izložbeni prostor CTK Rijeka****25. lipnja 2020. godine****09:00 – 15:00 sati** |
| 09:00 – 09:15 | Registracija |
| 09:15 – 09:20 | Pozdravni govor*Predstavnik/ica Grada Rijeke* TBC |
| 09:20 – 09:30 | Zajednička fotografija |
| 09:30 – 09:45 | Iz projekta **LoCall For YOUth – lokalno za mlade**:* ukratko o projektu
* *preview* videa
* predstavljanje rezultata projekta
* Program za mlade Grada Rijeke

*Mirela Pašić, Odjel za odgoj i školstvo Grada Rijeke* |
| 09:45 – 10:00 | Predstavljanje novoosnovane **Koordinacije savjeta mladih PGŽ** i načini uključivanja mladih *Predstavnik/ica koordinacije TBC* |
| 10:00 – 10:30 | Osvježenje uz kavu |
| 10:30 – 12:00 | Tema: ***Savjeti mladih – suradnja sa zajednicom, mladi, diskusija o temama i metodologiji aktivnosti*** (rad u grupama i prezentacija rada) |
| 12:00 – 13:00 | Diskusija na temu **Mentalno zdravlje**: *Kako pružiti podršku mladima u doba epidemije?* |
| 13:00 – 13:15 | **Evaluacija** (*Mentimeter app*) i podjela **potvrda o sudjelovanju** |
| 13:15 – 14:00 | **Ručak** za sve sudionike (*catering dostava*) |
| 14:00 – 15:00 | **Zaključci** i planovi za dalje |

